На основу члана 27. став 10. и члана 28. став 2.Закона о јавној својини ( „Службени гласник РС“ број 72/11 и 88/13, 105/2014, 104/2016-др. закон, 108/2016 и 113/2017) члана 32. Закона о локалној самоуправи („Службени гласник РС“ број 129/07, 83/14 - др. закон и 101/16- др. закон) и члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник грaда Врања“, број 11/13, 5/17 и 14/17) Скупштина општине Владичин Хан, на седници одржаној дана 11.02.2018. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА СПРОВЕДЕ ПОСТУПАК ПРЕНОСА ПРАВА ЈАВНЕ СВОЈИНЕ ИЗ ЈАВНЕ СВОЈИНЕ РЕПУБЛИКЕ СРБИЈЕ У ЈАВНУ СВОЈИНУ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије да спроведе поступак и изврши пренос права јавне својине из јавне својине Републике Србије у јавну својину Општине Владичин Хан на Кп.бр. 310/1, 310/2, 311/2,311/3, 316/1, 316/2, 317/1, 318, 661/1 без накнаде уписане у ЛН бр. 166 КО Владичин Хан.

**Члан 2.**

ПРЕДЛАЖЕ СЕ Републичкој дирекцији за имовину Републике Србије да спроведе поступак и изврши пренос права јавне својине из јавне својине Републике Србије у јавну својину Општине Владичин Хан на објекту на Кп.бр.316/1, објекту на Кп.бр.317/1 и објектима на Кп.бр. 661/1 без накнаде уписане у ЛН бр. 166 КО Владичин Хан.

**Члан 3.**

Предметно земљиште налази се у Владичином Хану, уписани у лист непокретности бр.166, укупне површине 15267м2, у државној својини Републике Србије,са правом коришћења Дома здравља из Владичиног Хана.

**Члан 4.**

Предметни објекти налазе се у Владичином Хану, уписани у лист непокретности бр.166 и то породично стамбена зграда на Кп.бр. 316/1 у државној својини Републике Србије са правом државине Дома здравља, помоћна зграда на Кп.бр. 317/1 у државној својини Републике Србије са правом државине Дома здравља, зграда здравства-Дом здравља на Кп.бр.661/1 у државној својини Републике Србије са правом коришћења Дома здравља,објекат здравства-мртвачница на Кп.бр. 661/1 у државној својини Републике Србије са правом државине Дома здравља, објекат здравства-гаража на Кп.бр. 661/1 у државној својини Републике Србије са правом државине Дома здравља, објекат здравства-портирница на Кп.бр. 661/1 у државној својини Републике Србије са правом државине Дома здравља.

**Члан 5.**

 Предметни објекти и земљишта су потребни Општини Владичин Хан ради обављања делатности из надлежности јединице локалне самоуправе.

**Члан 6.**

Оваодлука ступа на снагу осмог дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-15/5/18-IV/04**

 **П Р Е Д С Е Д Н И Ц А**

 **Данијела Поповић**